Potrivit Centrului Infotrafic din Inspectoratul General al Poliţiei Române, pe DN 15 Ceahlău-Reghin, la ieșire din municipiul Toplița, județul Harghita, din cauza vântului puternic, mai multe cabluri de electricitate au căzut pe drum.
Astfel, traficul rutier este oprit pe ambele sensuri de mers.
Nu sunt persoane rănite, ori autovehicule avariate.
Administrația Națională de Meteorologie (ANM) a emis, vineri, o atenționare cod galben de vânt pentru Moldova, estul și sud-estul Transilvaniei până la ora 21. Este vorba de județele Suceava, Harghita, Brașov, Covasna, Vrancea, Bacău, Neamț, Botoșani, Iași, Vaslui, Galați, Maramureș, Bistrița-Năsăud și Mureș.
(sursa: Mediafax)